turjo4nis/wikipedia-bn-dump-20250701 huggingface dataset:
নেদারল্যান্ডস জাতীয় ক্রিকেট দল

নেদারল্যান্ডস জাতীয় ক্রিকেট দল () নেদারল্যান্ডসের জাতীয় ক্রিকেট দলের প্রতিনিধিত্ব করছে। ‘কনিঙ্কলিকে নেদারল্যান্ডসে ক্রিকেট বন্ড’ বা রয়্যাল ডাচ ক্রিকেট অ্যাসোসিয়েশন কর্তৃক দলটি পরিচালিত হচ্ছে। এ সংস্থাটি নেদারল্যান্ডসের কেন্দ্রস্থলে অবস্থিত নিউইজিন শহরে অবস্থিত যা ওয়েস্ট ইন্ডিজ, অস্ট্রেলিয়া এবং নিউজিল্যান্ডের অনেক সুপরিচিত ক্রিকেট ক্লাবের চেয়েও অনেক পুরনো।

১৯৬৬ সাল থেকে দলটি আন্তর্জাতিক ক্রিকেট কাউন্সিল (আইসিসি)-র সহযোগী সদস্যভূক্ত দেশ। বর্তমানে দলের অধিনায়কত্ব করছেন স্কট এডওয়ার্ডস ও কোচের দায়িত্ব পালন করছেন অস্ট্রেলিয়ার রয়্যান ক্যাম্পবেল।

ইতিহাস 
কমপক্ষে ঊনবিংশ শতকে নেদারল্যান্ডসে ক্রিকেট খেলার সূচনা ঘটে। ১৮৬০-এর দশকে রাজকীয় খেলা ক্রিকেট দেশের অন্যতম বৃহৎ ক্রীড়ার মর্যাদা পায়। অ্যাসোসিয়েশন ফুটবলের ন্যায় অন্যান্য কিছু ক্রীড়া জনপ্রিয়তার দিক দিয়ে ডাচ জনগোষ্ঠীর কাছে বেশ জনপ্রিয়। কিন্তু আধুনিককালে নেদারল্যান্ডসে প্রায় ছয় হাজার ক্রিকেটার রয়েছে। এরফলে ক্রিকেট জনপ্রিয়তার দিক থেকে ২৫তম স্থানে আছে। জাতীয় পর্যায়ের প্রথম সংস্থা হিসেবে ক্রিকেট পরিচালনা করছে রয়্যাল ডাচ ক্রিকেট অ্যাসোসিয়েশন। সংস্থাটি ১৮৮৩ সালে প্রতিষ্ঠিত হয় এবং আন্তর্জাতিক ক্রিকেট কাউন্সিলের সহযোগী সদস্যের মর্যাদা পায় ১৯৬৬ সালে।

সাফল্যগাঁথা 
ডাচ দল আইসিসি ট্রফি প্রতিযোগিতার ৮টি প্রতিযোগিতাতেই অংশগ্রহণ করেছে। তন্মধ্যে দলটি কানাডায় অনুষ্ঠিত ২০০১ সালের আইসিসি ট্রফি জয় করে। এছাড়াও, তারা ১৯৮৬ ও ১৯৯০ সালের আইসিসি ট্রফিতে রানার্স-আপ হয়। ১৯৯৬, ২০০৩, ২০০৭ এবং ২০১১ সালের ক্রিকেট বিশ্বকাপেও নেদারল্যান্ডস দল অংশগ্রহণ করে। ১৯৯৬ সাল থেকে জাতীয় দলটি ইংরেজদের ঘরোয়া ন্যাটওয়েস্ট ট্রফি প্রতিযোগিতাসহ এর উত্তরসূরী সিএন্ডজি ট্রফি প্রতিযোগিতায় অংশগ্রহণ করছে। ২০০৪ সালে দলটি প্রথম-শ্রেণীর ক্রিকেট আইসিসি আন্তঃমহাদেশীয় কাপে আবেরদিনে অনুষ্ঠিত খেলায় স্কটল্যান্ডের সাথে ড্র করে এবং ডেভেন্টারে অনুষ্ঠিত খেলায় আয়ারল্যান্ডের বিপক্ষে ইনিংস ব্যবধানে পরাজিত হয়। ২০০৫ সালে ডাচ দল সংযুক্ত আরব আমিরাতের জাতীয় দলকে পরাজিত করার মাধ্যমে আইসিসি ট্রফিতে পঞ্চম স্থান পায়। কিছুটা খারাপ ফলাফল করলেও এরফলে দলটি ২০০৭ সালের ক্রিকেট বিশ্বকাপে অংশগ্রহণের যোগ্যতা অর্জন করে। ১ জানুয়ারি, ২০০৬ থেকে ২০০৯ সালের আইসিসি ট্রফি পর্যন্ত তারা একদিনের আন্তর্জাতিক দলের পূর্ণাঙ্গ মর্যাদা লাভ করেছিল।

বর্তমান দল সদস্য 
নেদারল্যান্ডসের পক্ষে ২০১৪ থেকে ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণকারী ক্রিকেটারদের তালিকা নিম্নরূপ:

কোচিং কর্মকর্তা 

 প্রধান কোচ:  রায়ান ক্যাম্পবেল
 ব্যাটিং কোচ:  ক্রিস অ্যাডামস
 বোলিং কোচ:  এনোক এনকি
 প্রধান ফিজিওথেরাপিস্ট:  জন স্তাপেনবেল্ত
 ম্যানেজার:  জেরোয়েন স্মিটস

তথ্যসূত্র

বহিঃসংযোগ 

 Koninklijke Nederlandse Cricket Bond (in Dutch)

আরও দেখুন 
 আইসিসি চ্যাম্পিয়ন্স ট্রফি
 আইসিসি বিশ্বকাপ বাছাইপর্ব
 বাংলাদেশ জাতীয় ক্রিকেট দল
 আন্তর্জাতিক ক্রিকেট কাউন্সিল
 ২০১৪ আইসিসি বিশ্ব টুয়েন্টি২০
 আন্তর্জাতিক ক্রিকেট কাউন্সিলের সদস্যদের তালিকা

নেদারল্যান্ডসে ক্রিকেট
জাতীয় ক্রিকেট দল
নেদারল্যান্ডসের জাতীয় ক্রীড়া দল
আন্তর্জাতিক ক্রিকেটে নেদারল্যান্ডস
পূর্ব সিয়াং জেলা

পূর্ব সিয়াং জেলা হল ভারতের অরুণাচল প্রদেশ রাজ্যের একটি জেলা। ১৯৮৯ সালে পশ্চিম সিয়াং জেলা ভেঙে এই জেলা গঠিত হয়। ১৯৯৯ সালে এই জেলা ভেঙে আবার উচ্চ সিয়াং জেলা গঠিত হয়।

ভূগোল 
পূর্ব সিয়াং জেলার সদর শহর হল পাসিঘাট। এই জেলার আয়তন । এই আয়তন ইন্দোনেশিয়ার নিয়াস দ্বীপের প্রায় সমান।

বিভাগ 
অরুণাচল প্রদেশ বিধানসভার ৫টি আসন এই কেন্দ্রে অবস্থিত। এগুলি হল প্যাঙ্গিং, নারি-কোয়ুম পাসিঘাট পশ্চিম, পাসিঘাট পূর্ব ও মেবো। এগুলির সব কটিই অরুণাচল পূর্ব লোকসভা কেন্দ্রের অন্তর্গত।

জনপরিসংখ্যান 
২০১১ সালের জনগণনার হিসেব অনুসারে, পূর্ব সিয়াং জেলার জনসংখ্যা ৯৯,০১৯। এই জনসংখ্যা কিরিবাটি রাষ্ট্রের সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬১৫তম। জেলার জনঘনত্ব । ২০০১-২০১১ দশকের জনসংখ্যা বৃদ্ধির হার ১৩.৩%। জেলার লিঙ্গানুপাতের হার প্রতি ১০০০ পুরুষে ৯৬২ জন নারী। জেলার সাক্ষরতার হার ৭৩.৫৪%.

আদি উপজাতির নানা গোষ্ঠী এই জেলার নানা প্রান্তে বাস করে। স্থানীয় উপজাতির মানুষরা দোনয়ি-পোলো ধর্মাবলম্বী। তবে এদের অল্প একটি অংশ খ্রিস্টধর্মে দীক্ষিত হয়েছে।

ভাষা 
এই জেলার প্রধান ভাষা হল সিনো-তিব্বতি ভাষাগোষ্ঠীর আদি ভাষা। এই ভাষা তিব্বতি ও লাতিন হরফে লেখা হয়। একই ভাষাগোষ্ঠীর বিপন্ন ভাষা গালোও এখানকার কিছু অধিবাসীর মাতৃভাষা।

উদ্ভিদ ও প্রাণী 
১৯৭৮ সালে এই জেলায় ডি’এরিং স্মৃতি বন্যপ্রাণী অভয়ারণ্য (লালি বন্যপ্রাণী অভয়ারণ্য) স্থাপিত হয়। এই অভয়ারণ্যের আয়তন .

পাদটীকা

বহিঃসংযোগ 

 Official website
  List of places in East-Siang

অরুণাচল প্রদেশের জেলা
পূর্ব সিয়াং জেলা
অরুণাচল প্রদেশ
১৯৮৯-এ অরুণাচল প্রদেশে প্রতিষ্ঠিত
নোনা হাতিশুড়

নোনা হাতিশুড় মূলত: আমেরিকার কানাডা হতে আর্জেন্টিনা পর্যন্ত বিভিন্ন স্থানে ছাড়াও পৃথিবীর বিভিন্ন অঞ্চলে দেখা যায়। এর অন্যান্য নামের মধ্যে রয়েছে Seaside Heliotrope, Salt Heliotrope, Monkey Tail, Quail Plant এবং "Chinese parsley"। এই গাছটি ১.৬ ফুট পর্যন্ত বড় হয়। এর ফুল কিছুটা বাকানো প্রকৃতির এবং একত্রিতভাবে অবস্থান করে। ফুলের বর্ণ সাদা বা বেগুণী বর্ণের এবং এতে ৫টি পাপড়ি থাকে। এর ফল মসৃণ খোসাযুক্ত।

আরও দেখুন

তথ্যসূত্র

বহিঃসংযোগ 

 Jepson Manual Treatment
 USDA Plants Profile
 Photo gallery

উত্তর আমেরিকার উদ্ভিদ
দক্ষিণ আমেরিকার উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ঝুমকোলতা

ঝুমকোলতা (সাধারণ নাম: wild maracuja, bush passion fruit, marya-marya, wild water lemon, stinking passionflower, love-in-a-mist or running pop) একপ্রকার লতানো প্রকৃতির গাছ যা মূলত: উত্তর আমেরিকার যুক্তরাষ্ট্রের দক্ষিণ-পশ্চিমাংশের টেক্সাস এবং আরিজোনা, মেক্সিকো, ক্যারিবিয়ান দ্বীপপুঞ্জ, মধ্য আমেরিকা এবং দক্ষিণ আমেরিকায় দেখা যায়। এটা বিশ্বব্যাপী উপ-ক্রান্তীয় এলাকায় যেমন: দক্ষিণ-পূর্ব এশিয়ার হাওয়াই এলাকায়ও বিস্তৃত। এটি পশ্চিমবঙ্গের হুগলি জেলার কানাইপুর গ্রামের ঝোপেঝাড়ে অসংখ্য ফুটে থাকে।

বর্ণনা 

এই গাছটি লতানো প্রকৃতির। এর পাতা ত্রি বা পঞ্চকোণাকৃতির এবং ছেড়া হলে এক ধরনের গন্ধ ছড়ায় যা কারো কারো নিকট অস্বস্থিকর বলে প্রতীয়মান হয়। এর ফুল সাদা থেকে কিছুটা বেগুনী বর্ণের এবং ৫-৬ সেমি. আকৃতির। ফলের উপরে প্রাথমিক পর্যায়ে নেটের আবরণ থাকে। পরিপক্ব হলে ফলটা হলুদ কমলা রঙের হয়, আবরণও নষ্ট হয়ে যায়।

আরও দেখুন

তথ্যসূত্র

বহিঃসংযোগ 

১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ত্রিধারা

ত্রিধারা ডেইজী পরিবারভূক্ত এক প্রকার সপুষ্পক উদ্ভিদ। এটি ক্ষতিকারক এবং বিষাক্ত উদ্ভিদ হিসেবে বিশেষভাবে পরিচিত। এর আদিবাস ক্রান্তীয় আমেরিকা হলেও এটি বিশ্বব্যাপী ক্রান্তীয়, উপক্রান্তীয় এবং মৃদু তাপমাত্রাযুক্ত অঞ্চলে দেখা যায়। যুক্তরাস্ট্রের নয়টি স্টেটে এটি ক্ষতিকারক উদ্ভিদ হিসেবে তালিকাভূক্ত।

বর্ণনা 
এই গাছটিতে ডেইজি ফুলের ন্যায় মধ্যস্থলে হলুদ বর্ণ যুক্ত ফুল হয় যার প্রতিটি পাপড়ি তিনটি করে খাজঁ কাটা।

চিত্রশালা

তথ্যসূত্র 

 4.Phytochemical communication
 A new flavonoid from the aerial parts of Tridax procumbens
               Mohammed Ali, Earla Ravinder, Ramidi Ramachandram
 Department of Pharmacognosy and Phytochemistry, Faculty of Pharmacy, Jamia Hamdard
 (Hamdard Uniersity), P.O. Hamdard Nagar, New Delhi 110062, India

অধিক পঠন

বহিঃসংযোগ 
 USDA Plants Profile
 Achene description
 PIER fact sheet 
 invasive.org profile
 Photo gallery 

ঔষধি উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মেক্সিকোর উদ্ভিদ
দক্ষিণ আমেরিকার উদ্ভিদ
স্তাগ-লুং-থাং-পা-ব্ক্রা-শিস-দ্পাল

স্তাগ-লুং-থাং-পা-ব্ক্রা-শিস-দ্পাল () (১১৪২-১২০৯) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্তাগ-লুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

প্রথম জীবন 

স্তাগ-লুং-থাং-পা-ব্ক্রা-শিস-দ্পালের জন্ম তিব্বতের খাম্স অঞ্চলের গ্যাং-শোদ-বোং-রা-স্তেং () নামক স্থানে গা-জি পরিবারগোষ্ঠীতে জন্ম গ্রহণ করেন। জন্মের পরেই তার মাতার মৃত্যু হলে তার পিতা দ্বিতীয়বার বিবাহ করেন। আঠারো বছর বয়সে তিনি বাড়ি থেকে পালিয়ে থাং-স্ক্যা বৌদ্ধবিহারে () গিয়ে বৈদ্ধভিক্ষুতে পরিণত হন।

পরবর্তী জীবন 

১১৬৫ খ্রিষ্টাব্দে তেইশ বছর বয়সে তিনি বিখ্যাত কাগ্যু পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে ছয় বছর ধরে শিক্ষালাভ করেন। ১১৮০ খ্রিষ্টাব্দে তিনি স্তাগ-লুং-থাং বৌদ্ধবিহার নির্মাণ করে সেই স্থানে তার জীবনের পরবর্তী তিরিশ বছর সেই স্থানে কাটান। এই বৌদ্ধবিহার স্তাগ-লুং-ব্কা'-ব্র্গ্যুদ ধর্মীয় গোষ্ঠীর মূলকেন্দ্র হিসেবে পরিগণিত হয়।

তথ্যসূত্র

আরো পড়ুন 

 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 610–21.
 Russell, Jeremy. 1986. “A Brief History of the Taglung Kagyu.” Chöyang (Chos dbyangs). vol. 1, no. 1, pp. 120–127.
 de Rossi Filibeck, Elena. 1994. “A Manuscript on the Stag lung pa Genealogy.” In Tibetan Studies: Proceedings of the 6th Seminar of the International Association for Tibetan Studies, Fagernes 1992. Per Kvaerne, ed. Oslo: The Institute for Comparative Research in Human Culture, pp. 237–240.

১১৪২-এ জন্ম
১২০৯-এ মৃত্যু
তাকলুং কাগ্যু
১২১০-এ মৃত্যু
স্মার-পা-শেস-রাব-য়ে-শেস

স্মার-পা-শেস-রাব-য়ে-শেস () (১১৩৫-১২০৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্মার-ত্শাং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

জন্ম 

স্মার-পা-শেস-রাব-য়ে-শেস তিব্বতের রু-শোদ-দ্গে-র্গ্যাস-ব্যে-মা'ই-ক্লোং () নামক স্থানে ১১৩৫ খ্রিষ্টাব্দে ক্লু'ই-গ্ত্সুগ () নামক ব্যক্তির তৃতীয় ও কনিষ্ঠ সন্তান রূপে জন্মগ্রহণ করেন। শৈশবে তার নাম কুন-দ্গা'-দ্পাল ()।

শিক্ষা 

পনেরো বছর বয়সে তিনি বৌদ্ধ দর্শন সম্বন্ধে খাম্স অঞ্চলের শিক্ষকদের নিকট গভীরভাবে শিক্ষালাভ করেন। একুশ বছর বয়সে তিনি তিনি বৌদ্ধ ভিক্ষুতে পরিণত হয়ে শেস-রাব-য়ে-শেস নামধারণ করেন। এরপর তিনি গ্ত্সাং-নাগ-পা-ব্র্ত্সোন-'গ্রুস-সেং-গে () এবং ফ্যোয়া-পা-ছোস-ক্যি-সেং-গে () নামক দুই বিখ্যাত বৌদ্ধপণ্ডিতের নিকট দর্শন ও ন্যায় সম্বন্ধে শিক্ষালাভ করেন। এরপর তিনি বিখ্যাত কাগ্যু পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষালাভ করেন।

পরবর্তী জীবন 

১১৬৫ খ্রিষ্টাব্দে তিনি খাম্স অঞ্চলে ফিরে এসে ১১৬৭ খ্রিষ্টাব্দে শো বৌদ্ধবিহার স্থাপন করেন। এই স্থানে তিনি স্মার-ত্শাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিব্বতে তিনি ছোস-র্জে-স্মার-পা () নামে বিখ্যাত হন। এই নামের অর্থ হল 'যিনি মহামুদ্রা অন্তিম লক্ষ্যকে উপলবব্ধি করেছেন'।

তথ্যসূত্র

আরো পড়ুন 

 ব্সোদ-নাম্স-র্গ্যা-ম্ত্শো (). ছোস-র্জে-স্মার-পা-শেস-রাব-য়ে-শেস-ক্যি-র্নাম-থার (). ব্কা'-ব্র্গ্যুদ-ছোস-'ব্যুং-নোর-বু'ই-ফ্রেং-বা (), প্রথম খন্ড, পৃঃ ৯১-৯৫. TBRC W1KG4232. 
 ছোস-ক্যি-য়ে-শেস (). ২০০৬. ছোস-র্জে-স্মার-পা'ই-র্নাম-থার (). স্মার-পা-ব্কা'-ব্র্গ্যুদ-ক্যি-র্নাম-থার-ফ্যোগ্স-স্গ্রিগ (). ছেংদু: সি-খ্রোন-মি-রিগ্স-দ্পে-স্ক্রুন-খাং (), পৃঃ ১-৫২। 

১১৩৫-এ জন্ম
১২০৩-এ মৃত্যু
মার্ৎশাং কাগ্যু
গ্যা'-ব্জাং-ছোস-র্জে-ছোস-ক্যি-স্মোন-লাম

গ্যা'-ব্জাং-ছোস-র্জে-ছোস-ক্যি-স্মোন-লাম () (১১৬৯-১২৩৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের গ্যা'-ব্জাং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

জন্ম 

গ্যা'-ব্জাং-ছোস-র্জে-ছোস-ক্যি-স্মোন-লাম ১১৬৯ খ্রিষ্টাব্দে তিব্বতের ইয়ার্লুং উপত্যকার দ্মার-মো-ম্খা'-'গ্রো () নামক স্থানে প্রাচীন স্নুব্স পরিবারগোষ্ঠীতে জন্মগ্রহণ করেন। জন্মের সময় তার নাম রাখা হয় দার-মা-রিন-ছেন ()

শিক্ষা 

পনেরো বছর বয়সে শিক্ষার্থীর শপথ নেওয়ার সময় তার ন্ম রাখা হয় ছোস-ক্যি-স্মোন-লাম। এর পরবর্তী ছয় বছর তিনি মঠের নিয়ম ও বিনয় সম্বন্ধে শিক্ষালাভ করেন। আঠাশ বছর বয়সে তিনি বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর শিষ্য জ্বা-রা-বা-স্কাল-ল্দান-য়ে-শেস-সেং-গের () নিকট মহামুদ্রা সম্বন্ধে শিক্ষালাভ করেন। এছাড়াও তিনি খাম-বু-য়া-লের () নিকটে ছোদ তত্ত্ব ও স্কাল-ল্দান-ব্যাং-য়েসের () নিকট ঝিজে তত্ত্ব সম্বন্ধে শিক্ষালাভ করেন। এছাড়াও তিনি গ্ত্সাং-পা-র্গ্যা-রাস-য়ে-র্দো-র্জে, ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ও র্ন্যিং-মা শিক্ষক ঝিগ-পো-ব্দুদ-র্ত্সির () নিকটেও শিক্ষালাভ করেন।

পরবর্তী জীবন 

১২০৭ খ্রিষ্টাব্দে তিনি গ্যা'-ব্জাং বৌদ্ধবিহার স্থাপন করেন। এই বৌদ্ধবিহারের ভেতরের দেওয়ালে তিনি কারণ্ডব্যূহসূত্র ও অবতংসকসূত্রের বিভিন্ন ঘটনা সম্বন্ধীয় চিত্র দিয়ে সাজিয়ে তোলেন। এই বৌদ্ধবিহার স্থাপনের পরে তিনি শাম-বু-ব্চাল নামক এক স্থানে অনুষ্ঠিত ধর্মীয় সম্মেলনে সভাপতিত্ব করেন।

তথ্যসূত্র

আরো পড়ুন 

 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 653–9.
 Tsering Gyalbo, Guntram Hazod and Per K. Sørensen. 2000. Civilization at the Foot of Mount Shampo: The Royal House of lHa Bug-pa-can and the History of g.Ya'-bzang. Vienna: Osterreichische Akademie der Wissenschaften.

১১৬৯-এ জন্ম
১২৩৩-এ মৃত্যু
ইয়াসাং কাগ্যু
জ্বা-রা-বা-স্কাল-ল্দান-য়ে-শেস-সেং-গে

জ্বা-রা-বা-স্কাল-ল্দান-য়ে-শেস-সেং-গে () (১১৬৮-১২০৭) একজন তিব্বতী কাগ্যু পণ্ডিত ছিলেন।

প্রথম জীবন 

জ্বা-রা-বা-স্কাল-ল্দান-য়ে-শেস-সেং-গে তিব্বতের ব্রহ্মপুত্র উপত্যকায় অবস্থিত মোন-'গার () নামক স্থানে ১১১০ খ্রিষ্টাব্দে জন্মগ্রহণ করেন। প্রথম জীবনে তিনি ছাগল চরাতেন। এই সময় তিনি বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর সংস্পর্শে আসেন ও তার নিকট হতে শিক্ষা লাভ করেন।

পরবর্তী জীবন 

তিনি গ্রা-রাব্স ( নামক স্থানে জ্বা-রা বৌদ্ধবিহার স্থাপন করেন। তার শিষ্য গ্যা'-ব্জাং-ছোস-র্জে-ছোস-ক্যি-স্মোন-লাম পরবর্তীকালে গ্যা'-ব্জাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করলেও অনেক ঐতিহাসিক জ্বা-রা-বা-স্কাল-ল্দান-য়ে-শেস-সেং-গেকে এর প্রতিষ্ঠাতা হিসেবে উল্লেখ করেন।

তথ্যসূত্র

আরো পড়ুন 

 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 652–3.

১১৬৮-এ জন্ম
১২০৭-এ মৃত্যু
কাগ্যু
পিঁপড়াবিদ্যা

পিঁপড়াবিদ্যা ২০১৪ সালের ২৪ অক্টোবর মুক্তিপ্রাপ্ত বাংলাদেশী নাট্য চলচ্চিত্র। মোস্তফা সরয়ার ফারুকী রচিত এবং পরিচালিত চলচ্চিত্রটি প্রযোজনা করেছে ইমপ্রেস টেলিফিল্ম এবং পরিবেশনা করেছে জাজ মাল্টিমিডিয়া। চিত্রগ্রহণ করেছেন গোলাম মওলা নবীর। চলচ্চিত্রে অভিনয়ে ছিলেন শিনা চৌহান, নূর ইমরান মিঠু, সাব্বির হাসান লিখন, মুকিত জাকারিয়া, মোহিনী মৌ। চলচ্চিত্রে গান গেয়েছে বাংলাদেশী সঙ্গীতদল চিরকুট।

চলচ্চিত্রটি এশিয়ান প্রজেক্ট মার্কেট কর্তৃক নির্বাচিত হয়েছিল। এছাড়াও চলচ্চিত্রটি নির্বাচিত হয়েছিল এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসব এবং সাংহাই চলচ্চিত্র উৎসবের জন্য। পাশাপাশি চলচ্চিত্রটির উদ্বোধনী প্রদর্শনী হয় দশম দুবাই আন্তর্জাতিক চলচ্চিত্র উৎসবে। ২০১৪ সালের ৬ থেকে ১৩ ডিসেম্বর পর্যন্ত দুবাইয়ে অনুষ্ঠিতব্য এই উৎসবের প্রতিযোগিতা বিভাগের জন্য নির্বাচিত হয়েছিল চলচ্চিত্রটি।

কাহিনিসংক্ষেপ
 
বাংলাদেশে পড়াশোনা শেষ করে বড় একটা বেকার শ্রেণী তৈরি হয়। তাদের অনেক স্বপ্ন থাকে। ভালো একটা চাকরি, সুন্দরী একটি মেয়ের সঙ্গ, দামি গাড়ি হাঁকিয়ে বেড়ানো। কিন্তু স্বপ্নের নাগাল পাওয়া আরেকটি দুঃস্বপ্নের ব্যাপার। সব সুখ-স্বপ্নই তখন তার কাছে রসগোল্লা, আর সে কেবল একটা নিরীহ পিঁপড়া। মিঠু একজন তরুণ গ্রাজ্যুয়েট। সে প্রতিদিন তার বাড়ি ফেরবার পথে চকমকে ঢাকা শহরের দিকে তাকিয়ে থাকে। সে জানে সে এই জগতের সদস্য নয়। সে তার নিজস্ব এক জগৎ বানিয়ে নেয়। নিজের জগতেই সে সুখী।

‘পিঁপড়াবিদ্যা’ চলচ্চিত্রটির গল্প সমকালীন। হাজার বছর ধরে চলে আসা মধ্যবিত্ত পরিবারের এক যুবকের আশা, না-পাওয়া, অবদমিত বিষণ্ণতা, সীমাবদ্ধতা, লোভ ও লোভের পঙ্খিরাজের লাগামহীন বিচরণকে তুলে ধরা হয়েছে।

অভিনয়ে 
 শীনা চৌহান
 নূর ইমরান মিঠু
 সাব্বির হাসান লিখন
 মুকিত জাকারিয়া
 মোহিনী মৌ

উৎপাদন 
চলচ্চিত্রের দৃশ্যায়ন করা হয়েছে ঢাকা এবং কক্সবাজারের বিভিন্ন স্থানে। প্রায় চল্লিশ দিন ধরে এর শ্যুটিং চলে।

অভ্যর্থনা 
পিঁপড়াবিদ্যা চলচ্চিত্রটি কো-প্রোডাকশন মার্কেট এশিয়া প্রোজেক্ট মার্কেটের (এপিএম) জন্য নির্বাচিত হয়েছিল। ২০১৩ সালের ৩০টি চলচ্চিত্রের মধ্যে এটি স্থান করে নিয়েছে। এছাড়াও এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসবের "উইন্ডোস অন এশিয়ান সিনেমা" বিভাগের জন্য এবং সাংহাই চলচ্চিত্র উৎসবের গোল্ডেন গবলেট পুরস্কার প্রতিযোগিতার জন্য নির্বাচিত হয়েছে। সিঙ্গাপুর আন্তর্জাতিক চলচ্চিত্র উৎসবে "সিলভার স্ক্রিন অ্যাওয়ার্ডের" জন্য মনোনীত হয়েছে চলচ্চিত্রটি।

আরো দেখুন 
 মোস্তফা সরয়ার ফারুকীর চলচ্চিত্রের তালিকা

তথ্যসূত্র

বহিঃসংযোগ 
 
 

২০১৪-এর চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
মোস্তফা সরয়ার ফারুকী পরিচালিত চলচ্চিত্র
ইমপ্রেস টেলিফিল্মের চলচ্চিত্র
অভিনেতা সম্পর্কিত চলচ্চিত্র
২০১০-এর দশকের নাট্য চলচ্চিত্র
বাংলাদেশে ধারণকৃত চলচ্চিত্র
জাজ মাল্টিমিডিয়া'র চলচ্চিত্র
২০১০-এর দশকের বাংলা ভাষার চলচ্চিত্র
২০১৩-এর চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী হাস্যরসাত্মক নাট্য চলচ্চিত্র
এডমন্ড ফেল্পস

এডমন্ড স্ট্রোথার ফেল্পস একজন মার্কিন অর্থনীতিবিদ। তিনি ২০০৬ সালে অর্থনীতিতে নোবেল পুরস্কার লাভ করেন।

জীবনী 
ফেল্পস ইলিনয়ে জন্মগ্রহণ করেন। তিনি ১৯৫৫ সালে অ্যামহার্স্ট কলেজ থেকে বিএ ডিগ্রি লাভ করেন। তিনি ১৯৫৯ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৬৬ সালে পেন্সিলভেনিয়া বিশ্ববিদ্যালয় এ অধ্যাপক পদে যোগদান করেন। তিনি ১৯৭১ সালে কলাম্বিয়া বিশ্ববিদ্যালয় এ শিক্ষক হিসেবে যোগদান করেন।

তথ্যসূত্র 

নোবেল বিজয়ী অর্থনীতিবিদ
অর্থনীতিবিদ
১৯৩৩-এ জন্ম
ইয়েল বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
পেনসিলভেনিয়া বিশ্ববিদ্যালয়ের শিক্ষক
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জীবিত ব্যক্তি
২০শ শতাব্দীর মার্কিন লেখক
২১শ শতাব্দীর মার্কিন অর্থনীতিবিদ
২১শ শতাব্দীর মার্কিন অ-কল্পকাহিনী লেখক
মার্কিন নোবেল বিজয়ী
অ্যামহার্স্ট কলেজের প্রাক্তন শিক্ষার্থী
রুশ বিজ্ঞান অ্যাকাডেমির বিদেশী সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়া বিশ্ববিদ্যালয়, সান ডিয়েগো

ক্যালিফোর্নিয়া বিশ্ববিদ্যালয়, সান ডিয়েগো ক্যালিফোর্নিয়ার লা জোলাতে অবস্থিত একটি পাবলিক বিশ্ববিদ্যালয়। বিশ্ববিদ্যালয়টি ২১৪১ একর জমি জুড়ে অবস্থিত। ১৯৬০ সালে এটি প্রতিষ্ঠিত হয়। এই বিশ্ববিদ্যালয়ে ২০০'র বেশি উপস্নাতক ও স্নাতক ডিগ্রি প্রোগ্রাম চালু আছে।

র‍্যাংকিং

বিখ্যাত শিক্ষার্থী 
 ব্রুশ বিউটলার, চিকিৎসাবিজ্ঞানে নোবেল পুরস্কার ২০১১

বিখ্যাত শিক্ষক 
 ফ্রান্সিস ক্রিক, চিকিৎসাবিজ্ঞানে নোবেল পুরস্কার ১৯৬২, আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৬০), রয়েল মেডেল (১৯৭২), কপলি মেডেল (১৯৭৫), আলবার্ট মেডেল (১৯৮৭)
 রবার্ট এঙ্গেল, অর্থনীতিতে নোবেল পুরস্কার ২০০৩
 মারিয়া গ্যোপের্ট-মায়ার, পদার্থবিজ্ঞানে নোবেল পুরস্কার ১৯৬৩
 ক্লাইভ গ্রেঞ্জার, অর্থনীতিতে নোবেল পুরস্কার ২০০৩
 ওয়াল্টার কোন, রসায়নে নোবেল পুরস্কার ১৯৯৮, অলিভার ই বাকলি কনডেন্সড ম্যাটার প্রাইজ (১৯৬১), ন্যাশনাল মেডেল অব সায়েন্স (১৯৮৮)
 রজার ওয়াই. তিসিয়েন, রসায়নে নোবেল পুরস্কার ২০০৮, গোল্ডেন গুজ অ্যাওয়ার্ড (২০১২), ই বি উইলসন মেডেল (২০০৮), ওলফ প্রাইজ ইন মেডিসিন (২০০৪)
 হ্যারল্ড ক্লেটন ইউরি, রসায়নে নোবেল পুরস্কার ১৯৩৪, উইলার্ড গিবস অ্যাওয়ার্ড (১৯৩৪), ডেভি মেডেল (১৯৪০), ফ্রাঙ্কলিন মেডেল (১৯৪৩), মেডেল ফর মেরিট (১৯৪৬), জে লরেন্স স্মিথ মেডেল (১৯৬২), ন্যাশনাল মেডেল অব সায়েন্স (১৯৬৪), গোল্ড মেডেল অব দ্য রয়েল অ্যাস্ট্রোনমিক্যাল সোসাইটি (১৯৬৬), প্রিস্টলি মেডেল (১৯৭৩)
 আরউইন মার্ক জ্যাকবস, ন্যাশনাল মেডেল অব টেকনোলজি অ্যান্ড ইনোভেশন ১৯৯৪, আইইই মেডেল অব অনার ২০১৩, আইইইই আলেক্সান্ডার গ্রাহাম বেল মেডেল (১৯৯৫), মার্কনি প্রাইজ (২০১১), আইইইই/আরএসই ওলফসন জেমস ক্লার্ক ম্যাক্সওয়েল অ্যাওয়ার্ড (২০০৭)
 জ্যাক কেইল ওলফ, আইইইই কোজি কোবায়াশি কম্পিউটার্স অ্যান্ড কমিউনিকেশন্স অ্যাওয়ার্ড ১৯৯৮, ক্লদ ই শ্যানন অ্যাওয়ার্ড ২০০১, আইইইই রিচার্ড ডব্লিউ হ্যামিং মেডেল ২০০৪, মার্কনি প্রাইজ ২০১১

তথ্যসূত্র 

মার্কিন যুক্তরাষ্ট্রের বিশ্ববিদ্যালয়
ক্যালিফোর্নিয়ার বিশ্ববিদ্যালয় ও কলেজ
১৯৬০-এ প্রতিষ্ঠিত শিক্ষাপ্রতিষ্ঠান
১৯৬০-এ প্রতিষ্ঠিত বিশ্ববিদ্যালয় ও কলেজ
কারণ্ডব্যূহসূত্র

কারণ্ডব্যূহসূত্র () (চীনা: 佛說大乘莊嚴寶王經) বোধিসত্ত্ব অবলোকিতেশ্বরের মহিমা বর্ণনাকারী একটি মহাযান সূত্র। এই সূত্রেই প্রথম ওঁ মণিপদ্মে হুঁ মন্ত্রটি উপস্থাপিত হয়।

সাধারণ বর্ণনা 

কারণ্ডব্যূহসূত্র চতুর্থ শতাব্দীর অন্তিমভাগে অথবা পঞ্চম শতাব্দীর শুরুতে রচিত হয়।এই সূত্রে বোধিসত্ত্ব অবলোকিতেশ্বরকে সর্বোচ্চ পুরুষ হিসেবে, এমনকি অন্যান্য বোধিসত্ত্বদের থেকেও মহান বলে বর্ণনা করা হয়েছে। এই সূত্রানুসারে অবলোকিতেশ্বরকে সমগ্র ব্রহ্মান্ডের সৃষ্টিকর্তা হিসেবে বর্ণনা করা হয়েছে। এই সূত্রে বৌদ্ধধর্মের বিখ্যাত ওঁ মণিপদ্মে হুঁ মন্ত্র প্রথম উপস্থাপিত হয়। এই সূত্রে এই মন্ত্রটিকে অবলোকিতেশ্বরের পরমহৃদয় বলে বর্ণনা করে মোক্ষলাভ ও বুদ্ধত্বপ্রাপ্তির সহায়ক হিসেবে বর্ণনা করা হয়েছে।

প্রবাদ 

তিব্বতী প্রবাদানুসারে, একটি বাক্সের মধ্যে কারণ্ডব্যূহসূত্র আকাশ থেকে ল্হা-থো-থো-রি-গ্ন্যান-ব্ত্সান () নামক ইয়ার্লুং উপত্যকার আঠাশতম রাজার প্রাসাদের ছাদে পড়ে।

অনুবাদ 

অষ্টম শতব্দীতে কারণ্ডব্যূহসূত্র জিনমিত্র তিব্বতী ভাষায় জা-মা-তোগ-ব্কোদ-ব্কোদ-পা-শেস-ব্যা-বা-হেগ-পা-ছেন-পো'ই-ম্দো () নামে অনুবাদ করেন। পরবর্তীকালে ১০০০ খ্রিষ্টাব্দে তিয়েন-সি-ত্সাই তিব্বতী ভাষা থেকে চীনা ভাষায় এই গ্রন্থের অনুবাদ করেন।

পাদটীকা

তথ্যসূত্র 

মহাযান সূত্র
ডায়মন্ড হারবার মহিলা বিশ্ববিদ্যালয়

ডায়মন্ড হারবার মহিলা বিশ্ববিদ্যালয় হল পশ্চিমবঙ্গের দক্ষিণ চব্বিশ পরগনা জেলার ডায়মন্ড হারবার শহরের একটি এককেন্দ্রিক মহিলা বিশ্ববিদ্যালয়। এটি পশ্চিমবঙ্গ রাজ্যের প্রথম মহিলা বিশ্ববিদ্যালয়। এখানে মানবিক ও মৌলিক বিজ্ঞান শিক্ষার ব্যবস্থা আছে।

পাদটীকা 

পশ্চিমবঙ্গের বিশ্ববিদ্যালয়
২০১৩-এ পশ্চিমবঙ্গে প্রতিষ্ঠিত
পশ্চিমবঙ্গের মহিলা বিশ্ববিদ্যালয় ও কলেজ
২০১৩-এ প্রতিষ্ঠিত শিক্ষাপ্রতিষ্ঠান
দক্ষিণ চব্বিশ পরগনা জেলা
র্গ্যাল-দ্বাং-'ব্রুগ-পা

র্গ্যাল-দ্বাং-'ব্রুগ-পা () বা 'ব্রুগ-ছেন () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রধানের সাম্মানিক উপাধি। দ্বাদশ শতাব্দীর বৌদ্ধ পণ্ডিত গ্ত্সাং-পা-র্গ্যা-রাস-য়ে-র্দো-র্জে এই উপাধি প্রথম ধারণ করেন।

ইতিহাস 

'ব্রুগ-পা-ব্কা'-ব্র্গ্যুদ ধর্মীয় গোষ্ঠীর দর্শনের উৎপত্তি ব্কা'-ব্র্গ্যুদ ধর্মসম্প্রদায়ের অন্যান্য ধর্মীয় গোষ্ঠীর মতোই তিলো পার মাধ্যমে হয়। তিলো পার থেকে তার শিক্ষা নারো পা, মার-পা-ছোস-ক্যি-ব্লো-গ্রোস, র্জে-ব্ত্সুন-মি-লা-রাস-পা, স্গাম-পো-পা-ব্সোদ-নাম্স-রিন-ছেন, রাস-ছুং-র্দো-র্জে-গ্রাগ্স-পা, ফাগ-মো-গ্রু-পা-র্দো-র্জে-র্গ্যাল-পোর মাধ্যমে এক দীর্ঘ সময় পরে গ্লিং-রাস-পা-পে-মা-র্দো-র্জে নিকটে পৌঁছয়। গ্লিং-রাস-পা-পে-মা-র্দো-র্জে প্রথম 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিনি প্রথম র্গ্যাল-দ্বাং-'ব্রুগ-পা উপাধিধারী গ্ত্সাং-পা-র্গ্যা-রাস-য়ে-র্দো-র্জের শিক্ষক ছিলেন। দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে গ্ত্সাং-পা-র্গ্যা-রাস-য়ে-র্দো-র্জের অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তার ভ্রাতা নাং-সো-রিন-ছেন-ব্জাং-পোর () বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে নাং-সো-রিন-ছেন-ব্জাং-পোর প্রপৌত্র মি-ফাম-ছোস-র্গ্যাল () রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।

১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো এবং রালুং বৌদ্ধবিহারের প্রধান লামা মি-ফাম-ছোস-র্গ্যালের পুত্র ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভুটান নামে পরিচিত।

তালিকা

তথ্যসূত্র

আরো পড়ুন 
 
 
 

তিব্বতী বৌদ্ধ উপাধি
দ্রুকপা কাগ্যু
দ্রুকছেন